gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6536, del 06-06-2011 (2011/6297)

Aprovació del text refós del Pla Parcial i Programa d'Actuació per al desenvolupament urbanístic del Sector Parc Empresarial Pont dels Cavalls.
-----------------------------------------------------------------------------------------------------------------------------------------------

### Dades del document

Número de DOGV
:   6536

Data del DOGV
:   06-06-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/6297


Data del document
:   10-05-2011

Organisme emissor
:   Ajuntament de Quart de Poblet

Tipus de document
:   Anunci

Descriptors 

:   * Quart de Poblet
    * pla d'urbanisme
    * administració local

Aprovació del text refós del Pla Parcial i Programa d'Actuació per al desenvolupament urbanístic del Sector Parc Empresarial Pont dels Cavalls. [2011/6297]  
El Ple de l'Ajuntament, en la sessió que es va celebrar el passat dia 23 d'abril de 2011 va adoptar entre altres, l'acord següent:  
«Primer. Aprovar el conjunt de les modificacions proposades per la UTE Parque Empresarial Aldaia com a agent urbanitzador, a manera de Text Refós del Programa d'Actuació Integrada (que inclou el corresponent Pla Parcial) per a l'ordenació i desenvolupament urbanístic del Sector Parc Empresarial Pont dels Cavalls de Quart de Poblet, en mèrit i de conformitat amb el que s'ha exposat en els paràgrafs que antecedeixen.  
Segon. Remetre la proposta de planejament (text refós) que incorpora les esmentades modificacions i les correccions, junt amb aquest acord, a la Conselleria de Medi Ambient, Aigua, Urbanisme i Habitatge, a fi que es tinga en consideració en l'expedient que s'instrueix davant aquesta i se sol·licita que, si fóra procedent, declare complits els requeriments d'esmena que aquesta obeeix i es procedisca a la seua aprovació definitiva.  
Tercer. Facultar l'Alcaldia Presidència per a tots els actes que siguen necessaris dur a terme en ordre a l'efectivitat d'aquest acord.  
  
Quart. Notificar aquest acord a les persones interessades en l'expedient, amb la indicació de recursos i altres prevencions legals i ordenar la publicació de l'anunci corresponent a aquest acord en el Diari Oficial de la Comunitat Valenciana i en el Butlletí Oficial de la Província de València.»  
La qual cosa es publica als efectes indicats en aquest acord. Així mateix aquest anunci valdrà de notificació a les persones interessades amb domicili desconegut, o a aquelles que no es puga practicar la notificació conforme al que estableix l'article 58 i següents de la Llei 30/1992, de Règim Jurídic de les Administracions Públiques i del Procediment Administratiu Comú.  
  
Quart de Poblet, 10 de maig de 2011.- El secretari: José Llavata Gascón.
Diari Oficial de la Generalitat Valenciana


Sumari del DOGV 6533, del 01-06-2011 (2011/5337)

Notificació de la interlocutòria de rectificació dictada en la constitució de l'acolliment número 1155/2009.
------------------------------------------------------------------------------------------------------------

### Dades del document

Número de DOGV
:   6533

Data del DOGV
:   01-06-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/5337


Organisme emissor
:   Jutjat de Primera Instància Número 9 de València

Tipus de document
:   Anunci

Notificació de la interlocutòria de rectificació dictada en la constitució de l'acolliment número 1155/2009. [2011/5337]  
Constitució de l'acolliment 001155/2009  
Demandant: Conselleria de Benestar Social.  
Procurador: -  
Demandat: -  
Procurador: -  
Antonio Rodríguez-Moldes Peiró, secretari del Jutjat de Primera Instància número 9 de València, mitjançant aquest edicte, faig saber:  
Que en les actuacions de constitució de l'acolliment, seguides amb el número 001155/2009, a instàncies de Conselleria de Benestar Social, s'ha dictat en data 3 de maig de 2011 la interlocutòria, que té la part dispositiva com segueix:  
«Es disposa corregir l'error material comés en la Resolució de data 10 de desembre de 2009, en el sentit que on diu: "acolliment familiar permanent"; ha de dir: "acolliment familiar simple per 2 anys".  
  
Notifiqueu aquesta resolució a les parts.  
Així ho dispose, mane i firme».  
I perquè valga de notificació de forma deguda a Jenifer López Nevado, expedisc i firme aquest edicte.  
  
València, 3 de maig de 2011.- El secretari: Antonio Rodríguez-Moldes Peiró.
Diari Oficial de la Generalitat Valenciana


Sumari del DOGV 6570, del 21-07-2011 (2011/8033)

Informació pública de l'estudi de detall de modificació de l'illa al nucli urbà de Polinyà de Xúquer, situada entre la ronda Joan Fuster, Sant Josep, Mestre Serrano i del Riu, i que inclou un estudi d'integració paisatgística.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6570

Data del DOGV
:   21-07-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/8033


Data del document
:   05-07-2011

Organisme emissor
:   Ajuntament de Polinyà de Xúquer

Tipus de document
:   Anunci

Descriptors 

:   * Polinyà de Xúquer
    * pla d'urbanisme
    * administració local

Informació pública de l'estudi de detall de modificació de l'illa al nucli urbà de Polinyà de Xúquer, situada entre la ronda Joan Fuster, Sant Josep, Mestre Serrano i del Riu, i que inclou un estudi d'integració paisatgística. [2011/8033]  
Per l'Acord del Ple en la sessió extraordinària de 15 de juny de 2011, segons les determinacions i amb els efectes establits per l'article 94, en relació amb el 90.2 i 83.2.a de la Llei 16/2005, de 30 de desembre, de la Generalitat, Urbanística Valenciana, s'ha resolt sotmetre a exposició pública mitjançant un edicte publicat al tauler d'edictes d'aquest Ajuntament i inserit el Diari Oficial de la Comunitat Valenciana, per un termini d'un mes, l'aprovació de l'estudi de detall de modificació de l'illa al nucli urbà de Polinyà de Xúquer, situada entre la ronda Joan Fuster, Sant Josep, Mestre Serrano i del Riu, i que inclou un estudi d'integració paisatgística.  
Durant el període d'exposició pública qualsevol persona podrà examinar la documentació esmentada, que estarà dipositada a les dependències d'Urbanisme d'aquest Ajuntament, així com formular-hi totes les al·legacions que estime pertinents.  
Als efectes de la suspensió de llicència de parcel·lació, edificació, demolició i instal·lacions s'assenyala com a àmbit territorial la delimitació de l'illa descrita.  
  
Polinyà de Xúquer, 5 de juliol de 2011.- L'alcalde : Óscar Navarro Torres.
Diari Oficial de la Generalitat Valenciana


Sumari del DOGV 6465, del 22-02-2011 (2011/1576)

Notificació de la sentència dictada en el judici verbal número 462/2010.
------------------------------------------------------------------------

### Dades del document

Número de DOGV
:   6465

Data del DOGV
:   22-02-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/1576


Organisme emissor
:   Jutjat de Primera Instància Número 4 de Catarroja

Tipus de document
:   Edicte

Notificació de la sentència dictada en el judici verbal número 462/2010. [2011/1576]  
Judici verbal 000462/2010-P  
Demandant: Gas Natural Cegas, SA.  
Procuradora: Esther Bonet Peiró.  
Demandat: Diego Coca Domingo.  
Silvia Vizcarro Catalá, secretària del Jutjat de Primera Instància número 4 de Catarroja (València), faig saber:  
Que, davant d'aquest Jutjat i secretaria a càrrec meu, se segueixen actuacions de judici verbal 000462/2010 a instàncies de Gas Natural Cegas, SA, contra Diego Coca Domingo (de qui s'ignora el domicili), i s'ha dictat la sentència de data 17 de gener de 2011, la part dispositiva de la qual, literalment, és com segueix:  
«Estime la demanda interposada per l'entitat Gas Natural Cegas, SA, i condemne Diego Coca Domingo a pagar a l'actora la quantitat de 584 euros més els interessos legals corresponents, amb imposició expressa de costes a la part demandada.  
Autoritze la suspensió del subministrament de gas mentre perdure l'impagament. La part demandada haurà de permetre l'entrada al corresponent habitatge a aquests efectes.  
En matèria de notificació, cal atindre's al que disposa l'article 497 de la Llei d'Enjudiciament Civil.  
Notifiqueu aquesta resolució a les parts i feu-los saber que no és ferma, i que s'hi pot interposar un recurs d'apel·lació davant de l'Audiència Provincial de València, el qual es prepararà davant d'aquest Jutjat dins del termini de cinc dies hàbils comptador des de l'endemà de la seua notificació. Serà requisit necessari per a recórrer, en virtut de la Llei Orgànica 1/2009, de 3 de novembre, complementària de la Llei de Reforma Processal per a la Implantació de la Nova Oficina Judicial, la consignació en el compte de dipòsit i consignacions d'aquest Jutjat, obert en el Banco Español de Crédito, de la quantitat de 50 euros, i s'haurà d'indicar en el resguard d'ingrés que es tracta d'un recurs, seguit del codi 02, i s'indicarà com a tipus de recurs, civil-apel·lació. La consignació s'haurà d'acreditar mitjançant l'aportació del justificant bancari.  
Porteu testimoniança a les actuacions i registreu-la en el llibre que corresponga.  
Aquesta és la meua sentència, que pronuncie, mane i firme».  
I perquè així conste, i perquè valga de notificació al demandat Diego Coca Domingo en la forma establida en l'article 497.2 de la Llei d'Enjudiciament Civil en relació amb l'article 164 del mateix text legal, s'expedeix aquest edicte, que serà fixat al tauler d'anuncis d'aquest Jutjat i publicat en el Diari Oficial de la Comunitat Valenciana.  
Catarroja, 17 de gener de 2011.- La secretària: Silvia Vizcarro Catalá.
Diari Oficial de la Generalitat Valenciana


Sumari del DOGV 6583, del 09-08-2011 (2011/8628)

Informació pública de la declaració d'interés comunitari per a instal·lació d'un centre esportiu i de rehabilitació de persones amb discapacitat, al terme municipal de Callosa del Segura. Expedient número PQP-5438/0037. Callosa del Segura.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6583

Data del DOGV
:   09-08-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/8628


Data del document
:   11-07-2011

Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Descriptors 

:   * Callosa de Segura
    * pla d'urbanisme

Informació pública de la declaració d'interés comunitari per a instal·lació d'un centre esportiu i de rehabilitació de persones amb discapacitat, al terme municipal de Callosa del Segura. Expedient número EAN-2750/0037. Callosa del Segura. [2011/8628]  
Pel fet d'haver-se admés a tràmit, d'acord amb el que preveu la Llei 10/2004, de 9 de desembre, de la Generalitat Valenciana sobre sòl no urbanitzable, l'expedient Callosa del Segura, promogut per Manuel Salinas Martínez, per a instal·lació d'un centre esportiu i de rehabilitació de persones amb discapacitat, ubicat al polígon 12, parcel·la 206, del terme municipal de Callosa del Segura, mitjançant aquest edicte se sotmet a informació pública l'expedient, durant el termini de vint dies hàbils des de la publicació d'aquest edicte, dins del qual l'expedient pot ser examinat en el Servei Territorial d'Urbanisme d'Alacant, siti a l'avinguda d'Aguilera, núm. 1, 5a planta d'aquesta capital.  
  
  
Alacant, 11 de juliol de 2011.- El director general d'Avaluació Ambiental i Territorial: Juan Manuel Giner Corell.
Diari Oficial de la Generalitat Valenciana


Sumari del DOGV 6468, del 25-02-2011 (2011/2200)

Informació pública de l'actualització de tarifes de subministrament d'aigua potable de Torreblanca.
---------------------------------------------------------------------------------------------------

### Dades del document

Número de DOGV
:   6468

Data del DOGV
:   25-02-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/2200


Organisme emissor
:   Sociedad de Fomento Agricola Castellonense, SA

Tipus de document
:   Anunci

Informació pública de l'actualització de tarifes de subministrament d'aigua potable de Torreblanca. [2011/2200]  
Informació pública d'actualització de tarifes de subministrament d'aigua potable a Torreblanca.  
Drets de connexió:  
  
Subministrament d'aigua potable:  
Quota de servei:  
  
Quota de consum:  
De 0 a 16 m³/trimestre 0,1815 €/m³  
De 17 a 36 m³/trimestre 0,3631 €/m³  
Més de 36 m³/trimestre 0,9077 €/m³  
Manteniment de comptadors:  
  
Sobre les presents tarifes s'aplicarà l'IVA, d'acord amb l'establert en la Llei 37/1992, de 28 de desembre.  
El que es fa públic.  
Torreblanca, 22 de febrer de 2011.- L'apoderat: Miguel Tena Beti.
Diari Oficial de la Generalitat Valenciana


Sumari del DOGV 6604, del 08-09-2011 (2011/9214)

CORRECCIÓ d'errades de la Resolució de 7 de juliol de 2011, de la Universitat de València, per la qual es fa l'oferta pública d'una plaça de tècnic mitjà de suport a la investigació d'aquest organisme amb contracte laboral temporal. Projecte: «Prisoners on the move. Move into sport move through sport, CI11-178».
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6604

Data del DOGV
:   08-09-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/9214


Data del document
:   05-09-2011

Organisme emissor
:   Universitat de València

Tipus de document
:   Correcció d'errades

Correcció d'errades

 Descriptors 

:   * concurs administratiu

CORRECCIÓ d'errades de la Resolució de 7 de juliol de 2011, de la Universitat de València, per la qual es fa l'oferta pública d'una plaça de tècnic mitjà de suport a la investigació d'aquest organisme amb contracte laboral temporal. Projecte: «Prisoners on the move. Move into sport move through sport, CI11-178». [2011/9214]  
Advertida errada en la publicació de la Resolució de 7 de juliol de 2011 (publicada en el DOCV el dia 18.07.2011), cal efectuar la següent correcció.  
  
On diu:   
«Resolució de 7 de juliol de 2011, de la Universitat de València, per la qual es fa l'oferta pública de tres places de tècnic mitjà de suport a la investigació d'aquest organisme amb contracte laboral temporal. Projecte: "Prisoners on the move move into sport move through sport, CI11-178".  
  
El Rectorat de la Universitat de València, fent ús de les atribucions que li confereix l'article 20, en relació amb l'article 2.2 de la Llei Orgànica 6/2001, de 21 de desembre, d'Universitats, resol:  
Fer l'oferta pública de tres places de tècnic mitjà de suport a la investigació d'acord amb les bases següents»;  
  
Ha de dir:  
«Resolució de 7 de juliol de 2011, de la Universitat de València, per la qual es fa l'oferta pública d'una plaça de tècnic mitjà de suport a la investigació d'aquest organisme amb contracte laboral temporal. Projecte: "Prisoners on the move. Move into sport move through sport, CI11-178".  
  
El Rectorat de la Universitat de València, fent ús de les atribucions que li confereix l'article 20, en relació amb l'article 2.2 de la Llei Orgànica 6/2001, de 21 de desembre, d'Universitats, resol:  
Fer l'oferta pública d'una plaça de tècnic mitjà de suport a la investigació d'acord amb les bases següents».  
Aquesta correcció d'errades no amplia el termini de presentació de sol·licituds.  
  
València, 5 de setembre de 2011.- El rector, p. d. (R 07.06.2011, DOCV 10.06.2011), el gerent: Joan Oltra Vidal.
Diari Oficial de la Generalitat Valenciana


Sumari del DOGV 6432, del 05-01-2011 (2010/14890)

ACORD de 10 de setembre de 2010, del Consell, pel qual s'autoritza determinada transferència de crèdit entre seccions per un import global de 69.268.219,15 euros. Expedient número 06.011/10-071.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6432

Data del DOGV
:   05-01-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/14178


Data del document
:   10-09-2010

Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 10 de setembre de 2010, del Consell, pel qual s'autoritza determinada transferència de crèdit entre seccions per un import global de 73.358.695,15 euros. Expedient número 06.011/10-071. [2010/14341]  
  
  
\* \* \* \* \*  
  
El Consell, en la reunió del dia 10 de setembre de 2010, va adoptar l'acord següent:  
Davant de l'existència de disponibilitats de crèdit en diverses aplicacions pressupostàries per un import global de 51.817.350,15 euros, cal transferir-lo al capítol 2 del programa pressupostari 612.60, Despeses Diversos. Així mateix, els fons resultants en el capítol 2 permeten donar cobertura pressupostària a determinades actuacions considerades ineludibles per un import de 45.334.287,00 euros.  
En conseqüència, i en virtut del que disposen els articles 17 i 18 de la Llei 13/2009, de Pressupostos de la Generalitat per a l'exercici 2010, el Consell  
ACORDA  
Primer  
S'autoritza la minoració de crèdit, en les aplicacions pressupostàries detallades a continuació, per un import global de 08.440.400,15 euros per mitjà de la minoració de les dotacions de fons propis de les línies de subvenció i projectes d'inversió afectats, i la seua transferència a l'aplicació pressupostària 99.65.54.217.49.2.  
Segon  
S'autoritza una minoració de crèdit en el capítol 2 del programa 612.60, Despeses Diverses, per un import de 02.560.106,00 euros, i la seua transferència a les aplicacions pressupostàries, en les línies de subvenció, i pels imports que a continuació es detallen:  
\* \* \* \* \*  
  
València, 10 de setembre de 2010  
El vicepresident primer i secretari del Consell,  
VICENTE RAMBLA MOMPLET
Diari Oficial de la Generalitat Valenciana


Sumari del DOGV 6479, del 14-03-2011 (2011/2843)

Licitació. Execució de les obres de desdoblament de la carretera nacional 340 enfront del sector E-40 del Pla General Elx, Parc Empresarial.
--------------------------------------------------------------------------------------------------------------------------------------------

### Dades del document

Número de DOGV
:   6479

Data del DOGV
:   14-03-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/2843


Data del document
:   07-03-2011

Organisme emissor
:   Promocions i Iniciatives Municipals d'Elx, Sa (Pimesa)

Tipus de document
:   Anunci

Descriptors 

:   * contracte d'obres

Licitació. Execució de les obres de desdoblament de la carretera nacional 340 enfront del sector E-40 del Pla General Elx, Parc Empresarial. [2011/2843]  
1. Entitat adjudicadora   
a) Organisme: Promociones e Iniciativas Municipales de Elche, SA.  
b) Obtenció de documentació i informació:  
Promociones e Iniciativas Municipales de Elche, SA. Carrer Diagonal del Palau, núm. 7, Elx (Alacant), 03796. Telèfon: 741 679 780. Fax: 153 798 487.   
Correu electrònic: . Adreça d'Internet del perfil del contractant: .  
Data límit d'obtenció de documentació i informació: 11 d'abril de 2011.  
2. Objecte del contracte  
Classe: execució d'obres.  
Descripció: execució de les obres de desdoblament de la carretera nacional 340 enfront del sector E-40 del Pla General, Elx, Parc Empresarial.  
Lloc d'execució: N-340 enfront del sector E-40 del Pla General Elx, Parc Empresarial.  
Termini d'execució: el termini màxim d'execució de les obres serà de cinc mesos.  
3. Tramitació i procediment  
Tramitació: ordinària.  
Procediment: obert.  
4. Pressupost base de licitació  
IVA (%): 18%.  
Import total: 2.195.744,28 euros (IVA inclòs).  
5. Garanties exigides  
Provisional: 37.216,00 euros (2% del pressupost màxim de contracta).  
Definitiva: 4% del pressupost de contracta adjudicat, mitjançant aval d'una entitat financera, i el 5% mitjançant retenció sobre el pressupost d'execució material de les certificacions d'obra.  
6. Requisits específics del contractista  
  
7. Presentació d'ofertes i lloc de presentació  
Directament en les oficines de Pimesa, carrer Diagonal del Palau, núm. 7, Elx (Alacant), abans de les 13.00 hores de l'11 d'abril de 2011.  
8. Obertura d'ofertes   
En les oficines de Pimesa, carrer Diagonal del Palau, núm. 7, Elx (Alacant), el 12 d'abril de 2011 a les 10.00 hores  
9. Obertura d'ofertes   
Les despeses de publicitat d'este anunci seran per compte de l'adjudicatari.  
Elx, 7 de març de 2011.- El gerent: Antonio Martínez Gómez.
Diari Oficial de la Generalitat Valenciana


Sumari del DOGV 6525, del 20-05-2011 (2011/5556)

Notificació per compareixença sobre determinades liquidacions per taxes sanitàries a l'Hospital Comarcal de Vinaròs.
--------------------------------------------------------------------------------------------------------------------

### Dades del document

Número de DOGV
:   6525

Data del DOGV
:   20-05-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/5556


Organisme emissor
:   Conselleria de Sanitat

Tipus de document
:   Anunci

Notificació per compareixença sobre determinades liquidacions per taxes sanitàries a l'Hospital Comarcal de Vinaròs. [2011/5556]  
  
  
Segons disposa l'article 112 de la Llei 58/2003, de 17 de desembre, General Tributària, i com que s'ha intentat la notificació a la persona interessada o al seu representant per dues vegades, sense que haja sigut possible per causes no imputables al centre gestor, es posa de manifest, mitjançant el present anunci, que està pendent de notificar les liquidacions per taxes sanitàries que s'especifiquen a continuació.  
  
Per tot això, dispose que els subjectes passius, obligats tributaris indicats anteriorment, o els seus representants ben acreditats, hauran de comparéixer en el termini de 15 dies naturals, comptadors des de l'endemà de la publicació de la present resolució en el Diari Oficial de la Comunitat Valenciana, de dilluns a divendres, en l'horari de 09.00 a 14.00 hores, al centre gestor Departament de Salut 01 - Hospital Comarcal de Vinaròs, avinguda Gil de Atrocillo, s/n, Vinaròs, a fi de practicar la notificació de l'acte esmentat.  
També s'advertix a les persones interessades que, si no compareixen en el termini esmentat, la notificació s'entendrà com a feta amb caràcter general des de l'endemà del venciment del termini assenyalat per a comparéixer.  
  
València, 1 d'abril de 2011.- El director general de Recursos Econòmics: Eloy Jiménez Cantos.